Torkild W. Schøyen

Torkild Wilhelm Schøyen (født 1. juni 1929 i Stavanger) er en tidligere, norsk industrileder og politiker (H).

Han er sønn av disponent Wilhelm Monrad-Schøyen og hustru Agnethe (Agga) Juell Wiese i Stavanger. Han giftet seg i 1954 med Randi Helene Wedø. Schøyen er utdannet sivilingeniør i elektronikk fra NTH fra 1953 samt siviløkonom fra NHH. Høstsemesteret 1952 var han viseformann i styret ved Studentersamfundet i Trondhjem.

Mellom 1959 og 1964 var han opplæringsleder, salgssjef og prosjektingeniør ved Bergen Mekaniske Verksted. Deretter drev han egen forretning med agentur for Schweizerische Aluminium (det senere Alusuisse). Schøyen var statssekretær for statsråd Kaare Meland i Industridepartementet under regjeringen Lyng fra august til september 1963.

Schøyen var administrerende direktør i Fondet for nye industrielle tiltak og fremme av reiselivet (Tiltaksfondet) fra 1970 til 1972, ved Strømmens Værksted fra 1972 til 1979, og ved industriverktøy- og utstyrsleverandøren G. Hartmann fra 1979 til 1984. Han drev egen forretning i noen år til før han avgikk med pensjon.

Referanser

Eksterne lenker 
 

Statssekretærer i Regjeringen Lyng
Statssekretærer fra Høyre
Norske næringslivsledere
Norske elektroingeniører
Alumni fra NTH
Norske siviløkonomer fra NHH
Personer fra Stavanger kommune